**ZÁPISNICA**

**z riadneho zasadnutia obecného zastupiteľstva, ktoré sa konalo dňa**

**22.09.2016 na Ocú Boleráz**

## Počet poslancov obecného zastupiteľstva: 9

Počet prítomných poslancov: 6 Mgr. Daniela Miškovičová, Ing. Jozef Franek,

 Jaroslav Vyskoč, Ing. Alojz Belica

 Miroslav Kováč, JUDr. Jana Ostatníková,

 Ing. Rudolf Mackovčín

Ospravedlnený : Cyprián Hubinský,

Práce neschopná: Ing. Gabriela Vrábliková

Prítomní: Rastislav Nemček, kontrolórka Ing. Andrea Tuchscherová

**Program:**

1./ Zahájenie, určenie overovateľov

2./ Kontrola uznesení

3./ Rozpočtové opatrenia 17,18,19

4./ Rôzne, diskusia

5./ Uznesenia záver

#### 1. Zahájenie, určenie overovateľov

Zasadnutie obecného zastupiteľstva otvoril a viedol starosta obce. Privítal prítomných poslancov, poslankyne a občanov. Za overovateľov zápisnice starosta určil poslankyne Mgr. Danielu Miškovičovú a JUDr. Janu Ostatníkovú, zároveň oboznámil prítomných poslancov s  navrhovaným programom. Poslanci hlasovaním súhlasili s predloženým programom.

O 18,30 hodine prišiel poslanec Ing. Alojz Belica.

**2./ Kontrola uznesení**

Poslanci spolu s pozvánkou obdržali aj vypracované uznesenia za obdobie 01.07. 2016 do 31.08.2016. Vyhodnotenie uznesení spracovala hlavná kontrolórka obce Ing. Andrea Tuchscherová.

Poslanci ku kontrole uznesení nemali žiadne pripomienky.

Spracované uznesenia tvoria prílohu zápisnice.

**3./ Rozpočtové opatrenia 17, 18 a 19**

Poslanci spolu s pozvánkou obdržali nasledovné materiály – plnenie rozpočtu za II. kvartál rok 2016, rozpočtové opatrenia 17, 18 a 19.

Poslanci sa spolu so starostom vyjadrovali k daným materiálom .

Poslanci k predloženým materiálom nemali žiadne pripomienky a prijali nasledovné uznesenia.

## *Obecné zastupiteľstvo obce Boleráz berie ne vedomie*

rozpočtové opatrenie č. 17 , zo dňa 19.08.2016 , ktoré tvorí prílohu zápisnice

## *Obecné zastupiteľstvo obce Boleráz berie ne vedomie*

rozpočtové opatrenie č. 18 , zo dňa 21.8.2016 , ktoré tvorí prílohu zápisnice

## *Obecné zastupiteľstvo obce Boleráz schvaľuje*

rozpočtové opatrenie č. 19 , zo dňa 22.09. 2016 , ktoré tvorí prílohu zápisnice

**6./ Rôzne, diskusia**

**Projekt – realizácia spoločných zariadení a opatrení**

Zmluva je podpísaná s ministerstvom aj s dodavateľom.

Uź na predchádzajúcich zasadnutiach OZ starosta informoval prítomných poslancov ohľadom platby. Platba bude prebiehať systémom refundácie. Z toho vyplýva , že obec musí zobrať preklenovací úver.

najskôr sa bude musieť stavba zrealizovať, zaplatiť prostredníctvom úveru a potom nám to ministerstvo refunduje.

Starosta oslovil banky ohľadom výšky úveru, máme 3 ponuky.

na obec Boleráz boli doručené ponuky od Prima banky

 od VÚB banky

 od Slovenskej záručnej rozvojovej banky

Slovenská záručná rozvojová banka predložila najvýhodnejšiu ponuku.

Obecné zastupiteľstvo prijalo nasledovné uznesenie:

OZ Obce Boleráz schvaľuje úver zo Slovenskej záručnej rozvojovej banky na realizáciu projektu - Spoločné zariadenia a opatrenia v obci Boleráz a predmetom zabezpečenia bude blankozmenka.

**Doručené žiadosti od občanov:**

**Stanislav Hubínsky, Boleráz 725 – Žiadosť o vrátenie časti pozemku**

Žiadosť p. Hubínskeho bude prejednávaná na najbližšom budúcom zasadnutí OZ

**Rímsko katolícka cirkev, farnosť Boleráz – Žiadosť o príspevok**

Dňa 16.9.2016 bola doručená na obec žiadosť od rímsko katalíckej cirkvi , farnosť Boleráz , v ktorej žiadajú o finančný príspevok na opravu strechy na kostole v Klčovanoch.

Odhadovaná cena práce a materiálu je 12 000 ,0 €.

Obec Boleráz už aj v minulých rokoch prispela finančnými prostriedkami na opravu kostolov v Boleráze, v Klčovanoch a na opravu fary.

Na opravu strechy je potrebná nemalá finančná čiastka.

Stanovisko obecného zastupiteľstva obce Boleráz je, aby farnosť Boleráz požiadala o finančnú pomoc aj arcibiskupský úrad v Trnave. Kostoly sú majetkom cirkvi

Obecné zastupiteľstvo odsúhlasilo finančné prostriedky vo výške 5000 € na opravu kostola strechy v Klčovanoch. Finančná čiastka je zahrnutá v rozpočtovom opatrení č. 19, ktoré tvorí prílohu zápisnice.

**Daša Klimová s manž., bytom Boleráz 576 – Žiadosť o odkúpenie obecného pozemku**

 Dńa 7.9. 2016 bola doručená na obec Boleráz žiadosť o odkúpenie obecného pozemku p. č. 323/4 vo výmere 10 m2.

Geometrický plán je prílohou žiadosti.

Obecné zastupiteľstvo prijalo nasledovné uznesenie :

Obecné zastupiteľstvo schvaľuje zámer obce odpredať novotvorenú parcelu č 323/4 vo výmere 10 m², zastavaná plocha, vytvorenú podľa geometrického plánu vyhotoveného GeoMess s.r.o, Ing. A. Hoffmannom dňa 2.9.2016, úradne overeného dňa 6.9.2016 pod č. 1274/2016 z parcely č. 323 za kúpnu cenu 15 € za 1 m² kupujúcim Marošovi Klimovi nar. ........... a manželke Dáši Klimovej, r. Mračkovej, nar.............obaja bytom Boleráz č. 576 do ich BSM Všetky náklady spojené s prevodom nehnuteľnosti budú hradiť kupujúci.

 Predaj pozemku je realizovaný z dôvodu hodného osobitného zreteľa v súlade s § 9a ods.8 písm. e) zákona č. 138/1991 Zb. o majetku obcí v platnom znení. Dôvodom osobitného zreteľa je skutočnosť, že sa jedná o majetkoprávne vysporiadanie vzťahov k rodinnému domu, ktorý bol postavený tak, že zasahuje do pozemku vo vlastníctve obce,  pozemok sa nachádza pod domom žiadateľov o kúpu. Dom bol postavený asi pred 50–timi rokmi. Z dôvodu, že pozemok je súčasťou rodinného domu žiadateľov o kúpu, obec tento pozemok nikdy nevyužívala a je pre obec v budúcnosti nevyužiteľný.

**Ing. Denisa Danišová , bytom Horné Dubové 40 – Žiadosť o kúpu nehnuteľnosti pozemku**

Dńa 21.9.2016 doručila na obec Boleráz žiadosť p. Denisa Danišová, v ktorej žiada o odsúhlasenie kúpy pozemku vo vlastníctve obce Boleráz z dôvodu výstavby garáže a oplotenia. Jednalo by sa približne o 15 m2.

Obec Boleráz nemá námietky k odpredaju pozemku, p. Danišová si môže dať urobiť geometrický plán. Navrhovaná cena za 1 m2 pozemku 15,0 €.

**Roman Ostatník a manž. bytom Boleráz 541 – Žiadosť o odkúpenie časti obecného pozemku**

Dńa 22.9.2016 doručil na Obec Boleráz žiadosť p. Roman Ostatník s manž, v ktorej žiadajú o odkúpenie časti obecného pozemku cca o 12 m2.

Obec Boleráz nemá námietky k odpredaju pozemku, p. Romanovi Ostatníkovi s manž. si môže dať urobiť geometrický plán. Navrhovaná cena za 1 m2 pozemku 15,0 €.

**Gabriel Susko a Mgr. Alena Susková, bytom Boleráz 696 – Žiadosť o odkúpenie časti obecného pozemku staré koryto potoka**

**Roman Grman a manž. Petra Grmanová, bytom Boleráz 243 – Žiadosť o odkúpenie časti obecného pozemku staré koryto potoka**

Na obec Boleráz prišli obidve žiadosti ohľadom odkúpenie starého koryta potoka. Jedná sa o staré koryto potoka v časti Klčovany. Pozemky sú susedné.

Obec Boleráz nemá námietky k odpredaju pozemku, p. Gabrielovi Suskovi s manž. a Romanovi Grmanovi s manž. Žiadatelia si môžu dať urobiť geometrický plán. Navrhovaná cena za 1 m2 pozemku 2,50 €.

**Miriam Sersenová , Boleráz 246 – Žiadosť o opravu miestnej komunikácie**

**Bc. Miloš Lapák , bytom Boleráz 692 – Žiadosť o opravu miestnej komunikácie**

Žiadatelia žiadajú o opravu nebezpečne prepadnutej časti cesty smerujúcej do obchodu Coop Jednota v Klčovanoch až po letisko v Klčovanoch. Asfaltový povrch je veľmi zničený a prepadnutý.

Obec má v záujme opraviť poškodené vozovky. Oprava by sa mala zrealizovať do zimy.

**Pripomienky poslancov:**

**Ing. Belica** - lampa ako sa ide k Igorovi Klementovičovi nesvieti, treba ju opraviť. Pri čísle domu 304.

Asfaltová cesta je prevalená aj pred p. Pavlom Polakovičom v Klčovanoch. č.d 307, treba ju opraviť.

**Ing. Jozef Franek** – predniesol pripomienku, aby Obec Boleráz objednala a osadila dopravnú značku smerom na banku, pri Rd p. Koleňáka.

jedná sa o dopravnú značku B6 a  E12 s textom neplatí pre vozidlá s písomným povolením Obce Boleráz.

##### UZNESENIA

z riadneho zasadnutia obecného zastupiteľstva, ktoré sa konalo

dňa 22.09. 2016 na Ocú Boleráz

**Uznesenie č.60/2016**

## **Obecné zastupiteľstvo obce Boleráz schvaľuje**

predložený program obecného zastupiteľstva

Počet prítomných poslancov: 6

Hlasovalo za: 6 - Ing. Jozef Franek, Jaroslav Vyskoč, Mgr. Daniela

 Miškovičová, JUDr. Jana Ostatníková, Miroslav

 Kováč, Ing. Rudolf Mackovčín

Hlasovalo proti: 0

Zdržalo sa : 0

**Uznesenie č.61/2016**

## **Obecné zastupiteľstvo obce Boleráz berie na vedomie**

rozpočtové opatrenie č. 17 , zo dňa 19.08.2016 , ktoré tvorí prílohu zápisnice

Počet prítomných poslancov: 7

Hlasovalo za: 7 - Ing. Jozef Franek, Jaroslav Vyskoč, Mgr. Daniela

 Miškovičová, JUDr. Jana Ostatníková, Miroslav

 Kováč, Ing. Rudolf Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.62/2016**

## **Obecné zastupiteľstvo obce Boleráz berie na vedomie**

rozpočtové opatrenie č. 18 , zo dňa 21.8.2016 , ktoré tvorí prílohu zápisnice

Počet prítomných poslancov: 7

Hlasovalo za: 7 - Ing. Jozef Franek, Jaroslav Vyskoč, Mgr. Daniela

 Miškovičová, JUDr. Jana Ostatníková, Miroslav

 Kováč, Ing. Rudolf Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.63/2016**

## **Obecné zastupiteľstvo obce Boleráz schvaľuje**

rozpočtové opatrenie č. 19 , zo dňa 22.09. 2016 , ktoré tvorí prílohu zápisnice

Počet prítomných poslancov: 7

Hlasovalo za: 7 - Ing. Jozef Franek, Jaroslav Vyskoč, Mgr. Daniela

 Miškovičová, JUDr. Jana Ostatníková, Miroslav

 Kováč, Ing. Rudolf Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.64/2016**

## **Obecné zastupiteľstvo obce Boleráz schvaľuje zámer**

 obce odpredať novotvorenú parcelu č 323/4 vo výmere 10 m², zastavaná plocha, vytvorenú podľa geometrického plánu vyhotoveného GeoMess s.r.o, Ing. A. Hoffmannom dňa 2.9.2016, úradne overeného dňa 6.9.2016 pod č. 1274/2016 z parcely č. 323 za kúpnu cenu 15 € za 1 m² kupujúcim Marošovi Klimovi nar. ........... a manželke Dáši Klimovej, r. Mračkovej, nar.............obaja bytom Boleráz č. 576 do ich BSM Všetky náklady spojené s prevodom nehnuteľnosti budú hradiť kupujúci.

 Predaj pozemku je realizovaný z dôvodu hodného osobitného zreteľa v súlade s § 9a ods.8 písm. e) zákona č. 138/1991 Zb. o majetku obcí v platnom znení. Dôvodom osobitného zreteľa je skutočnosť, že sa jedná o majetkoprávne vysporiadanie vzťahov k rodinnému domu, ktorý bol postavený tak, že zasahuje do pozemku vo vlastníctve obce,  pozemok sa nachádza pod domom žiadateľov o kúpu. Dom bol postavený asi pred 50–timi rokmi. Z dôvodu, že pozemok je súčasťou rodinného domu žiadateľov o kúpu, obec tento pozemok nikdy nevyužívala a je pre obec v budúcnosti nevyužiteľný.

Počet prítomných poslancov: 7

Hlasovalo za: 7 - Ing. Jozef Franek, Jaroslav Vyskoč, Mgr. Daniela

 Miškovičová, JUDr. Jana Ostatníková, Miroslav

 Kováč, Ing. Rudolf Mackovčín, Ing. Alojz Belica

Hlasovalo proti: 0

Zdržalo sa : 0

**Uznesenie č.65/2016**

## **Obecné zastupiteľstvo obce Boleráz schvaľuje**

 úver zo Slovenskej záručnej rozvojovej banky na realizáciu projektu - Spoločné zariadenia a opatrenia v obci Boleráz a predmetom zabezpečenia bude blankozmenka.

Počet prítomných poslancov: 7

Hlasovalo za: 7 - Ing. Jozef Franek, Jaroslav Vyskoč, Mgr. Daniela

 Miškovičová, JUDr. Jana Ostatníková, Miroslav

 Kováč, Ing. Rudolf Mackovčín, Ing. Alojz Belica

Hlasovalo proti: 0

Zdržalo sa : 0

**6. Záver**

Po vyčerpaní všetkých bodov programu starosta poďakoval prítomným za účasť a rokovanie obecného zastupiteľstva ukončil.

Zapísala: Ing. Srnková 23.9.2016

Overovatelia zápisnice:

Mgr. Daniela Miškovičová ...........................................

JUDr. Jana Ostatníková ...........................................

 Ing. Pavol Mackovčín

 starosta obce